मुंबई। ई-कॉमर्स की दुनिया में दो बड़े प्रतिद्वंदी आपस में बड़ी टक्कर की तैयारी कर रहे है। वॉलमॉर्ट अमेजॉन से सीधी टक्कर के लिए बड़ी योजना तैयार कर रहा है। इसके लिए वो भारत में फ्लिपकार्ट से हिस्सेदारी खरीदने की तैयारी कर रहा है। जानकारी के मुताबिक वॉलमार्ट फ्लिपकार्ट में 40 फीसदी हिस्सेदारी खरीदने की तैयारीकर रहा है। अगर ऐसा होता है तो ये एक बड़ी डील होगी। इस निवेश से न केवल वॉलमार्ट अमेरिकी ई कॉमर्स कंपनी अमेजॉन को कड़ी चुनौती दे सकेगा, बल्कि फ्लिपकार्ट भारतीया बाजार में अमेजॉन को चुनौती देने के लिए पहले से ज्यादा सबल हो सकेगा।